**BOSNA I HERCEGOVINA**

**FEDERACIJA BOSNE I HERCEGOVINE**

**BOSANSKO - PODRINJSKI KANTON GORAŽDE**

**VLADA KANTONA**

**N A C R T**

**Z A K O N O IZMJENAMA I DOPUNAMA ZAKONA**

**O SREDNJEM OBRAZOVANJU I ODGOJU**

**Goražde, novembar 2015. godine**

**NACRT ZAKONA**

Na osnovu člana 23. stav b. Ustava Bosansko-podrinjskog kantona Goražde (“Službene novine Bosansko-podrinjskog kantona Goražde”, br. 8/98, 10/00, 5/03,), člana 59. stav 3. Okvirnog Zakona o osnovnom i srednjem obrazovanju u Bosni i Hercegovini "Službeni glasnik BiH", br. 18/03), i člana 24. Okvirnog Zakona o srednjem stručnom obrazovanju i obuci u Bosni i Hercegovini ("Službeni glasnik BiH", br. 63/08) Skupština Bosansko-podrinjskog kantona Goražde na sjednici održanoj dana\_\_\_\_\_\_\_\_\_\_. godine, donosi:

**ZAKON O IZMJENAMA I DOPUNAMA ZAKONA O SREDNJEM OBRAZOVANJU I ODGOJU**

**Član 1.**

(1)U Zakonu o srednjem obrazovanju i odgoju (Službene novine Bosansko – podrinjskog kantona Goražde broj:10/11) u članu 4. u stavu (2) iza tačke a) dodaje se tačka b) koja glasi: “opća gimnazija”,

(2)Dosadašnja tačka b) postaje tačka c).

**Član 2.**

U članu 41. u stavu (1) riječi “od 25 %“ zamjenjuje se riječima ”od 20%” .

**Član 3.**

U članu 44. stav (1) i (3). mijenja se i glasi:

“(1) Nastava u prvom polugodištu počinje prvog septembra.Ako je prvi septembar subota ili nedjelja, tada nastava počinje prvog ponedjeljka u septembru.”,

(3) Zimski odmor u skladu sa školskim kalendarom za učenike traje tri sedmice nakon završetka prvog polugodišta, proljetni odmor traje jednu sedmicu u mjesecu aprilu, a ljetni odmor traje od završetka drugog polugodišta do početka naredne školske godine.”

**Član 4.**

U članu 50. stav (3) i (4)mijenja se i glasi

,,(3) Godišnji program rada škole koji utvrđuje nastavničko vijeće na prijedlog direktora, a donosi školski odbor, škola je obavezna dostaviti Ministarstvu i Pedagoškom zavodu najkasnije do 20.09 za tekuću školsku godinu.Škola je dužna pribaviti pismenu saglasnost na godišnji program rada škole, od strane Pedagoškog zavoda najkasnije do 05.10. za tekuću školsku godinu.

(4) Izvještaj o uspjehu učenika u učenju i vladanju škola je dužna dostaviti Pedagoškom zavodu i osnivaču na kraju prvog polugodišta, na kraju nastavne godine i na kraju školske godine, a izvještaj o radu na kraju školske godine.

**Član 5.**

Dio VIII.SREDNJE STRUČNO OBRAZOVANJE I OBUKA ODRASLIH sa članovima 70,71,72,73,74 i 75. briše se.

**Član 6.**

U članu 81. u stavu (1) iza riječi “vrlodobar” broj “(4,00)” briše se.

**Član 7.**

U članu 85.stav (1) mijenja se i glasi:

(1) Škola će, u skladu sa pravilima škole učenicima koji su od strane Ministarstva proglašeni kvalitetnim ili vrhunskim sportistima, te nadarenim učenicima za pojedine nastavne oblasti koji su stekli pravo učešća na federalnim, državnim ili međunarodnim takmičenjima odobriti odsustvovanje sa nastave radi pripremanja i učešća na takmičenjima.

**Član 8.**

U članu 96. u stavu (2) riječi “planiranih časova u drugom polugodištu” zamjenjuje se riječima “ukupnih časova u nastavnoj godini”.

**Član 9.**

U članu 100. u stavu (1) na početku teksta riječ četverogodišnjeg” zamjenjuje se sa riječju ,, srednjoškolskog “ a na kraju teksta tačke se zamjenjuje zarezom i dodaju se riječi “a najbolji od njih proglašava se učenikom generacije”.

**Član 10.**

U članu 110. u stavu (3) tačka b) riječi “sa završenim I ili II, odnosno III ,zamjenjuje se riječima”sa završenim odgovarajućim”.

**Član 11.**

(1)U članu 114. stav (2) mijenja se i glasi:

(2) Bliže odredbe o uslovima i postupku izbora nastavnika, stručnih saradnika saradnika određuje Ministarstvo, a za ostale zaposlenike pravila srednje škole.

(2)Iza stava (2) dodaje se stav (3) koji glasi:

,,(3)Status zaposlenika u školama za čijim radom je potpuno ili djelimično prestala potreba u odnosu na ugovor o radu na neodređeno vrijeme koji su zaključili sa poslodavcem bit će definisan pravilnikom koji donosi Ministarstvo.

**Član 12.**

U članu 118. iza stava (4) dodaje se stav (5).koji glasi:

(5),,Dnevno opterećenje nastavnika u okviru neposrednog obrazovno-odgojnog rada ne može biti duže od 6 časova, niti kraće od dva časa teoretske, odnosno duže od 7 časova praktične nastave.

Dosadašnji stavovi (5) i (6) postaju stavovi (6) i (7).

**Član 13.**

U članu 121. u stavu (3) riječ “dvanaest” zamjenjuje se sa riječju “devet”

U stavu (6) broj “80% “zamjenjuje se brojem “70%”.

**Član 14.**

(1) U članu 123. u stavu (1) na kraju teksta tačka se zamjenjuje zarezom i dodaju riječi”dok se rad zaposlenika u administrativno tehničkoj službi ocjenjuje svake godine u skladu sa Pravilima škole.”

(2) Iza stava (4) dodaje se stav (5) koji glasi:

”(5) Nastavnik stručni saradnik i saradnik na dobijenu ocjenu i ocjenjivanje ima pravo žalbe Školskom odboru.

**Član 15.**

U članu 126. u stavu (2) iza riječi “poslove” dodaju se riječi “ako je odbio posao u okviru svoje školske spreme”

**Član 16.**

U članu 127. stav (1) riječi ,, a u cilju provjere da li učenici dostižu standard uspjeha koje utvrdi Agencija za standard i ocjenjivanje” brišu se.

**Član 17.**

U članu 128. u stavu (2) u tački b) iz riječi “primjene” dodaju se riječi “i stručno usavršavanje nastavnika iz oblasti novih tehnologija”

**Član 18.**

U članu 133. u stavu (4). riječi ,,najduže dva mjeseca“zamjenjuju se riječima ,,najviše tri mjeseca koja se ne mogu ponoviti”.

**Član 19.**

U članu 152. iza stava (3,) dodaje se stav (4). koji glasi:

(4) “Koordinaciju rada kantonalnih stručnih aktiva vrši Pedagoški zavod”.

**Član 20.**

(1)U članu 175. stav (1) na kraju teksta tačka se zamjenjuje zarezom i dodaju riječi ,,za zanimanja I i II stepena.”

(2)U stavu (4) na kraju teksta tačka se zamjenjuje zarezom i

dodaju riječi ,,kao i sredstva za prevoz učenika u zanimanjima I i II stepena koji stanuju na udaljenosti većoj od 4 km.”

**Član 21.**

Zakon stupa na snagu osmog dana od dana objavljivanja u «Službenim novinama Bosansko-podrinjskog kantona Goražde».

PREDSJEDAVAJUĆA SKUPŠTINE

Aida Obuća

Broj:

Goražde, 2015 godine

**O B R A Z L O Ž E N J E**

I - PRAVNI OSNOV

Pravni osnov za donošenje Zakona o izmjenama i dopunama Zakona o srednjem odgoju i obrazovanju sadržan je u člana 23. stav b.Ustava Bosansko-podrinjskog kantona ("Službene novine Bosansko-podrinjskog kantona ", broj: br. 8/98, 10/00, 5/03, kojima je utvrđeno da „Skupština donosi zakone i druge propise u okviru izvršenja nadležnosti kantona, izuzev propisa koji su ovim Ustavom ili Zakonom dati u nadležnost Vladi kantona“.

II - RAZLOZI ZA DONOŠENJE ZAKONA

Obaveze, koje je preuzela Bosna i Hercegovina nakon prijema u Vijeće Evrope i stvaranje preduvjeta za prijem Bosne i Hercegovine u Evropsku Uniju, postavljaju reformu obrazovnog sistema kao visoko prioritetno pitanje na cijeloj teritoriji Bosne i Hercegovine. Tako je, 30.06.2003. godine, usvojen Okvirni Zakon o osnovnom i srednjem obrazovanju u Bosni i Hercegovini („Službeni glasnik BiH“ broj: 18/03) kojim su postavljeni osnovni principi na kojima se mora zasnivati osnovno i srednje obrazovanje u Bosni i Hercegovini. Skuština Bosansko-podrinjskog kantona Goražde usvojila je Zakon o srednjem odgoju i obrazovanju koji je objavljen u Službenim novinama Bosansko podrinjskog kantona Goražde broj:10/11) i isti je usklađen sa Okvirnim Zakonom o osnovnom i srednjem obrazovanju u Bosni i Hercegovini.

Parlamentarna skupština Bosne i Hercegovine je 23 jula 2008. godine usvojila Okvirni Zakon o srednjem stručnom obrazovanju i obuci u Bosni i Hercegovini i članom 24 Zakona stvorila obavezu usklađivanja zakona o srednjem obrazovanju i drugih propisa u entitetima, Distriktu Brčko i kantonima u F BiH sa odredbama ovog zakona. Ovim zakonom utvrđuje se organizacija srednjeg stručnog obrazovanja i obuke i stvaraju zakonski uvjeti da se na nivou Kantona, reforma srednjeg stručnog obrazovanja i obuke provede na istim principima i jedinstvenim standardima koje postavljaju navedeni Okvirni zakoni usvojeni na nivou Bosne i Hercegovine.

Prava i slobode zagarantovane Evropskom konvencijom o ljudskim pravima i osnovnim slobodama i njenim protokolima (posebno pravo na obrazovanje kako je predviđeno u članu 2. Protokola koja imaju prioritet u primjeni nad svim ostalim zakonima i, s obzirom na prava i slobode zagarantovane međunarodnim sporazumima koje je potpisala Bosna i Hercegovina, te obaveze javnih organa koje proističu iz ovih sporazuma, predstavljaju jedan od značajnih razloga za usklađivanje propisa iz oblasti obrazovanja sa ovim dokumentima.

Imajući u vidu principe utvrđene u Okvirnom zakonu i obavezu usklađivanja kantonalnog zakona sa Okvirnim zakonima, zatim novine predviđene zakonom, usklađivanje Zakona o srednjem obrazovanju i odgoju sa Zakonom o radu, u dijelu koji se odnosi na status zaposlenika, pripravnika i volontera, donošenje nomotehničkih pravila i intervencije u značajnom broju članova, te otklanjanja određenih nedostataka koji su uočeni tokom primjene Zakona ukazuje na potrebu donošenja Zakona o izmjenama i dopunama Zakona o srednjem odgoju i obrazovanju.

**III - OBRAZLOŽENJE ZNAČAJNIJIH PRAVNIH RJEŠENJA**

I - OPĆE ODREDBE.

**Članom 1.** Zakona o izmjenama i dopunama Zakona o srednjem obrazovanju i odgoju u članu 4. stav (2) iza tačke a) dodaje se tačka b) koja glasi: “opća gimnazija” iz razloga što je potrebno pored gimnazije predvidjeti i sticanje srednje stručne spreme i u općoj gimnaziji”

**Članom 2.** Zakona o izmjenama i dopunama Zakona o srednjem obrazovanju i odgoju u članu 41.stav (1) riječi “od 25 %“ zamjenjuje se riječima ”od 20%”, a sve iz razloga smanjenja procenta specifičnih sadržaja nastavnog plana i programa.

**Članom 3.** Zakona o izmjenama i dopunama Zakona o srednjem obrazovanju i odgoju u članu 44. stav (1) i (3). mijenja se i glasi:

“(1) Nastava u prvom polugodištu počinje prvog septembra.Ako je prvi septembar subota ili nedjelja, tada nastava počinje prvog ponedjeljka u septembru.”,

(3) Zimski odmor u skladu sa školskim kalendarom za učenike traje tri sedmice nakon završetka prvog polugodišta, proljetni odmor traje jednu sedmicu u mjesecu aprilu, a ljetni odmor traje od završetka drugog polugodišta do početka naredne školske godine.”Izmjena se vrši iz razloga tog što je potrebno precizirati početak školske godine, te uvođenje jedne sedmice proljetnog raspusta.

**Članom 4 .** Zakona o izmjenama i dopunama Zakona o srednjem obrazovanju i odgoju u članu 50. stav (3) i (4) mijenja se i glasi

,,(3) Godišnji program rada škole koji utvrđuje nastavničko vijeće na prijedlog direktora, a donosi školski odbor, škola je obavezna dostaviti Ministarstvu i Pedagoškom zavodu najkasnije do 20.09 za tekuću školsku godinu.Škola je dužna od strane Pedagoškog zavoda pribaviti pismenu saglasnost na godišnji program rada škole najkasnije do 05.10. za tekuću školsku godinu.

(4) Izvještaj o uspjehu učenika u učenju i vladanju škola je dužna dostaviti Pedagoškom zavodu i osnivaču na kraju prvog polugodišta, na kraju nastavne godine i na kraju školske godine, a izvještaj o radu na kraju školske godine.

Izmjene se vrše iz razloga tog što je praksa pokazala da dosadašnji termini nisu bili adekvatni te je iste potrebno promjeniti, odnosno definisati rok u kojem Pedagoški zavod daje saglasnost.Izvještaj o radu škole je iz praktičnih razloga lakše donositi za školsku godinu,nego za kalendarsku,obzirom da kalendarska obuhvata dvije školske godine.

**Članom 5.** Zakona o izmjenama i dopunama Zakona o srednjem obrazovanju i odgoju dio VIII.SREDNJE STRUČNO OBRAZOVANJE I OBUKA ODRASLIH sa članovima 70,71,72,73,74 i 75. briše se, a sve iz razloga donošenja zakona o obrazovanju odraslih Bosansko – podrinjskog kantona Goražde u kojem su ove odredbe stavljene van snage.

**Članom 6.** Zakona o izmjenama i dopunama Zakona o srednjem obrazovanju i odgoju u članu 81. u stavu (1) iza riječi “vrlodobar” boj “(4,00)” briše se iz razloga što prosjek ocjena vrlodobar podrazumjeva prosjek ocjena od 3,5 do 4,0.

**Članom 7.** Zakona o izmjenama i dopunama Zakona o srednjem obrazovanju i odgoju **u članu 85.stav (1) mijenja se i glasi:**

(1) Škola će, u skladu sa pravilima škole učenicima koji su od strane Ministarstva proglašeni kvalitetnim ili vrhunskim sportistima, te nadarenim učenicima za pojedine nastavne oblasti koji su stekli pravo učešća na federalnim, državnim ili međunarodnim takmičenjima odobriti odsustvovanje sa nastave radi pripremanja i učešća na takmičenjima.Izmjene se vrše iz razloga što je potrebno definisati odsustvovanje sa nastave učenika radi pripremanja i učešća na takmičenjima,odnosno proglašenje učenika kvalitetnim ili vrhunskim sportistima, te nadarenim učenicima.

**Članom 8**. Zakona o izmjenama i dopunama Zakona o srednjem obrazovanju i odgoju u članu 96. u stavu (2) riječi “planiranih časova u drugom polugodištu” zamjenjuje se riječima “ukupnih časova u nastavnoj godini”, a sve iz razloga potrebe preciziranja uslove za polaganje razrednog ispita u opravdanim slučajevima.

**Članom 9**. Zakona o izmjenama i dopunama Zakona o srednjem obrazovanju i odgoju u članu 100. u stavu (1) na početku teksta riječ četverogodišnjeg” zamjenjuje se sa riječju ,, srednjoškolskog “ a na kraju teksta tačke se zamjenjuje zarezom i dodaju se riječi “a najbolji od njih proglašava se učenikom generacije”, a sve iz razloga što je potrebno obuvatiti i trogodišnje srednje škole jer se i u tim školama proglašava učenik generacije.

**Članom 10**. Zakona o izmjenama i dopunama Zakona o srednjem obrazovanju i odgoju u članu 110. u stavu (3) tačka b) riječi “sa završenim I ili II,odnosno III),zamjenjuje se riječima”sa završenim odgovarajućim” a sve iz razloga tog što je nastavnim planom I programom predviđena školska sprema za određene predmete.

**Članom 11**. Zakona o izmjenama i dopunama Zakona o srednjem obrazovanju i odgoju u članu 114. stav (2) mijenja se i glasi:

(2) Bliže odredbe o uslovima i postupku izbora nastavnika, stručnih saradnika saradnika određuje Ministarstvo, a za ostale zaposlenike pravila srednje škole.

(2)Iza stava (2) dodaje se stav (3) koji glasi:

,,(3)Status zaposlenika u školama za čijim radom je potpuno ili djelimično prestala potreba u odnosu na ugovor o radu na neodređeno vrijeme koji su zaključili sa poslodavcem bit će definisan pravilnikom koji donosi Ministarstvo.

Izmjene se vrše iz razloga što je potrebno definisati da ministarsvo donosi propis o uslovima I postupku izbora nastavnika,stručnih saradnika i saradnika, te propis kojim će se definisati status zaposlenika za čijim radom je prestala potreba.

**Članom 12.**Zakona o izmjenama i dopunama Zakona o srednjem obrazovanju i odgoju u U članu 118. iza stava (4) dodaje se stav (5).koji glasi:

(5),,Dnevno opterećenje nastavnika u okviru neposrednog obrazovno-odgojnog rada ne može biti duže od 6 časova, niti kraće od dva časa teoretske, odnosno duže od 7 časova praktične nastave.Izmjene se vrše iz razloga što je porebno definisati opterećenje nastavnika kako minimalno tako i maksimalno.

**Članom 13**. Zakona o izmjenama i dopunama Zakona o srednjem obrazovanju i odgoju u članu 121. u stavu (3) riječ “dvanaest” zamjenjuje se sa riječju “devet”

U stavu (6) broj “80% “zamjenjuje se brojem “70%”.Izmjene se vrše iz razloga što je potrebno smanjiti dužinu trajanja pripravničkog staža sa dvanaest na devet mjeseci.Naime školska godina traje 12 mjeseci, a nastavna godina traje kraće(za period raspusta) te ovom izmjenom omogućuje se obavljanje pripravničkog staža u toku jedne nastavne godine.

Također plata za pripravnika sa 80% smanjuje san a 70% u skladu sa zakonom o radu.

**Članom 14**. Zakona o izmjenama i dopunama Zakona o srednjem obrazovanju i odgoju u članu 123. u stavu (1) na kraju teksta tačka se zamjenjuje zarezom i dodaju riječi”dok se rad zaposlenika u administrativno tehničkoj službi ocjenjuje svake godine u skladu sa Pravilima škole.”

(2) Iza stava (4) dodaje se stav (5) koji glasi:

”(5) Nastavnik stručni saradnik i saradnik na dobijenu ocjenu i ocjenjivanje ima pravo žalbe Školskom odboru.

Izmjene se vrše iz razloga što je potrebno precizirati ocjenjivanje zaposlenika u administrativno tehničkoj službi, te utvrditi pravo na pravo žalbe na dobijenu ocjenu.

**Članom 15.**Zakona o izmjenama i dopunama Zakona o srednjem obrazovanju i odgoju u članu 126. u stavu (2) iza riječi “poslove” dodaju se riječi “ te ako je odbio posao u okviru svoje školske spreme”Izmjene se vrše iz razloga tog je potrebno dodatno precizirati prestanak ugovora o radu.

**Članom 16**. Zakona o izmjenama i dopunama Zakona o srednjem obrazovanju i odgoju u članu 127. stav (1) riječi ,, a u cilju provjere da li učenici dostižu standard uspjeha koje utvrdi Agencija za standard i ocjenjivanje” brišu se iz razloga nefunkcionisanja Agencije.

**Članom 17**. Zakona o izmjenama i dopunama Zakona o srednjem obrazovanju i odgoju u članu 128. u stavu (2) u tački b) iz riječi “primjene” dodaju se riječi “i stručno usavršavanje nastavnika iz oblasti novih tehnologija” Izmjene se vrše iz razloga što je potrebno definisatin obavezu stručnog usavršavanje nastavnika iz oblasti novih tehnologija.

**Članom 18**. Zakona o izmjenama i dopunama Zakona o srednjem obrazovanju i odgoju u članu 133. u stavu (4). riječi ,,najduže dva mjeseca“zamjenjuju se riječima ,,najviše tri mjeseca koja se ne mogu ponoviti”.Izmjene se vrše iz razloga obaveze usklađivanja sa odredbama Zakona o ministarskim,vladinim i drugim imenovanjima Federacije Bosne i Hercegovine.

**Članom 19**. Zakona o izmjenama i dopunama Zakona o srednjem obrazovanju i odgoju u članu 152. iza stava (3,) dodaje se stav (4). koji glasi:

(4) “Koordinaciju rada kantonalnog stručnog aktiva vrši Pedagoški zavod”.

Izmjene se vrše iz razloga što je potrebno definisati ko vrši koordinaciju rada stručnih aktiva.

**Članom 20**. Zakona o izmjenama i dopunama Zakona o srednjem obrazovanju i odgoju u članu 175. stav (1) na kraju teksta tačka se zamjenjuje zarezom i dodaju riječi ,,za zanimanja I i II stepena.”

(2)U stavu (4) na kraju teksta tačka se zamjenjuje zarezom i

dodaju riječi ,,kao i sredstva za prevoz učenika u zanimanjima I i II stepena koji stanuju na udaljenosti većoj od 4 km.”

Izmjene se vrše iz razloga tog što je potrebno precizirati obavezno srednjoškolsko obrazovanje, kao i definisati obavezu ministarstva prilikom planiranja budžeta,a u pogledu prevoza učenika koji pohađaju obavezno srednje obrazovanje.

**Članom 21**. Zakona o izmjenama i dopunama Zakona o srednjem obrazovanju i odgoju definisano je stupanje na snagu zakona.

**OČEKIVANI EFEKTI**

Očekivani efekti donošenja ovog Zakona su adekvatno uređena oblast srednjeg obrazovanja,otklanjanje nedostataka koji su uočeni u dosadašnjem periodu primjene Zakona,te usklađenost sa ostalim zakonskim propisima.

**POTREBNA FINANSIJSKA SREDSTVA**

Za realizaciju ovog Zakona nije potrebno u Budžetu Kantona obezbjediti dodatna finansijska sredstva.

**PRIJEDLOG**

Na osnovu izloženog predlažemo Vladi Bosansko-podrinjskog kantona da utvrdi nacrt Zakona o srednjem odgoju i obrazovanju i predloži Skupštini Bosansko-podrinjskog kantona da u skladu sa Poslovnikom o radu stavi nacrt Zakona na dnevni red prve naredne sjednice.

**Obrađivač:**

**MINISTARSTVO ZA OBRAZOVANJE,MLADE**

**NAUKU, KULTURU I SPORT**